Optiline andmekandja

pisi|Salvestus CD- või DVD-kettale
Optiline andmekandja on mäluseade (välismälu), millele kirjutatakse ja millelt loetakse teavet valgusega (laserkiirega)Optical disc www.vallaste.ee. Vaadatud 19. jaanuaril 2012.

CD-, CD-ROM-, DVD-ROM- ja DVD-Video-tüüpi optilised kettad on ainult lugemiseks. Teave on neile tehases salvestatud ja seda ei saa muuta ega kustutada. CD-R-, DVD-R- ja WORM- (Write Once, Read Many) tüüpi optilised kettad on ühekordse kirjutamisega. Kasutaja saab neile teavet salvestada, aga ainult ühe korra ja pärast seda muuta ega kustutada ei saa. CD-RW-, DVD-RAM-, DVD-RW- ja magnetoptilised kettad on korduvkirjutamisega.

Korduvkirjutamisega ketaste juures kasutatakse kas magnetoptilist või faasiüleminekutehnoloogiat. Magnetoptilised kettad on eriti vastupidavad ja neid kasutatakse peamiselt mitut kassetti sisaldavates raamatukogudes. Faasiüleminekuga kettad, näiteks CD-RW ja DVD-RAM, on odavamad laiatarbekaubad ning prognoositakse, et DVD-RAM muutub eriti populaarseks.

Optiliselt andmekandjalt teabe lugemise seade on optilise andmekandja luger.

Teabe leidmiseks optiliselt kettalt kasutatakse otsepöördust.

Optilistel ketastel on magnetketaste (diskett ja kõvaketas) ees märgatavad eelised. Neil pole vaja karta magnetpeade purunemist ega seda, et salvestatud teave rikneb väliste magnetväljade toimel. Optilised kettad on vähem tundlikud kõrgete ja madalate temperatuuride suhtes ning nende kasutusiga on märgatavalt pikem, isegi 30 aastat.

2007. aastal hinnati, et kogu maailmas salvestatud teabest on 27% optilistel andmekandjatelMartin Hilbert ja Priscilla López. The World's Technological Capacity to Store, Communicate, and Compute Information (inglise keeles).

 Laserketas 

Laserketastest on tuntumad pooljuhtlaseritega kirjutatavad-loetavad polükarbonaatkettad, millel on alumiiniumist salvestuskiht: Compact Disc (CD), DVD ja Blu-ray Disc (BD).

 Nimetus  Maht  Luger-kirjuti Compact Disc  700 MB  780 nm (infrapunane) pooljuhtlaser DVD  4,7 GB (üks kiht)
8,5 GB (kaks kihti) 640 nm (punane) pooljuhtlaser Blu-ray Disc  25–50 GB  405 nm (sinine) pooljuhtlaser

pisi|Magnetoptilise ketta pind
pisi|Pressitud väljad moodustavad andmerajad optilise ketta pinnal

 Kristallmälu 

Korrapärase struktuuriga kristallid on head ja kindlad andmekandjad ainult kindlates tingimustes.Crystal memory for optical storage offers high efficiencies and densities, laserfocusworld.com 1. juuli 1995

 Hologramm 
 Holograafiline universaalketas

 Viited